Niklaus Wirth

Niklaus Emil Wirth (15. veebruar 1934  Winterthur – 1. jaanuar 2024 Zürich) oli Šveitsi informaatik, üks tuntumaid programmeerimiskeelte väljatöötamise teoreetikuid. 

Ta töötas välja mitu programmeerimiskeelt, sealhulgas Pascal, Modula-2 ja Oberon. Ta oli mitme programmeerimise klassikalise teema teerajaja ja kirjutas õpikuid. Tema järgi on nimetatud Wirthi seadus, mille kohaselt tarkvara läheb kiiremini aeglaseks kui riistvara kiireks. Aastal 1984 sai ta Turingi auhinna uuenduslike programmeerimiskeelte väljatöötamise eest. 

Ta oli aastatel 1968–1999 ETH Zürichi arvutiteaduste professor.

Kategooria:Šveitsi teadlased
Kategooria:Informaatikud
Kategooria:Sündinud 1934
Kategooria:Surnud 2024